stanford-oval/wikipedia huggingface dataset:
Al-Šarqiyya

Al-Šarqiyya (arab. الشرقية‎, itäinen) -nimisiä paikkoja on monissa arabiankielisissä maissa:
aš-Šarqiyya, entinen kuvernementti Omanissa, josta muodostettiin syksyllä 2011 kaksi kuvernementtia:
Eteläinen aš-Šarqiyya
Pohjoinen aš-Šarqiyya
Al-Šarqiyya, provinssi Saudi-Arabiassa
Al-Šarqiyya, kuvernementti Egyptissä
Allegheny

Allegheny voi viitata seuraaviin paikannimiin:
Allegheny, entinen kaupunki Yhdysvaltojen Pennsylvaniassa
Allegheny, joki Yhdysvaltain itäosassa
Alleghenyvuoret, vuoristo Yhdysvaltain itäosassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allegheny”, voi hakea sivunnimihaulla, laajalla sivunnimihaulla tai tekstihaulla.
Album of the Year

| 'Album of the Year' Faith No More |
| --- | --- | --- |

Studioalbumin tiedot
 Äänitetty : Brilliant-studioilla San Franciscossa, Kaliforniassa
 Julkaistu: 3. kesäkuuta 1997
 Tuottaja(t): Faith No More, Roli Mosimann, Billy Gould
 Tyylilaji: Alternative metal
 Kesto: 43.13
 Levy-yhtiö: Slash Records
Listasijoitukset
  4.
Faith No Moren muut julkaisut
| King for a Day... Fool for a Lifetime 1995 | 'Album of the Year' 1997 | Who cares a lot? 1998 |
Album of the Year on amerikkalaisyhtye Faith No Moren kuudes ja viimeinen studioalbumi lähes kahdeksaantoista vuoteen ennen paluualbumia Sol Invictusta vuonna 2015. Levyn tunnetuimmat kappaleet ovat "Ashes to Ashes" ja "Last Cup of Sorrow".
Kappalelista

Collision – 3.24 (säv. Hudson/Patton)
Stripsearch – 4.29 (säv. Hudson/Patton/Bordin/Gould)
Last Cup of Sorrow – 4.20 (säv. Patton/Gould)
Naked in Front of the Computer – 2.08 (säv. Patton)
Helpless – 5.26 (säv. Patton/Bordin/Gould)
Mouth to Mouth – 3.48 (säv. Hudson/Patton/Bordin/Gould)
Ashes to Ashes – 3.37 (säv. Hudson/Patton/Bordin/Gould/Bottum)
She Loves Me Not – 3.29 (säv. Patton/Bordin/Gould)
Got That Feeling – 2.20 (säv. Patton)
Paths of Glory – 4.17 (säv. Hudson/Patton/Bordin/Gould/Bottum)
Home Sick Home – 1.58 (säv. Patton)
Pristina – 1.58 (säv. Patton/Gould)
Kokoonpano

Mike Bordin – rummut
Roddy Bottum – koskettimet
Billy Gould – basso
Jon Hudson – kitara
Mike Patton – laulu
Aiheesta muualla

Album of the Year Discogsissa. (englanniksi)
Albumi Album of the Year Encyclopaedia Metallum -sivustolla (englanniksi)
Allegheny (Pennsylvania)

| Allegheny City |
| --- | --- |
 Alleghenyn postitoimisto on yksi ainoista Alleghenyn historiallisen keskustan jäljellä olevista rakennuksista.
 Allegheny City
 Koordinaatit: 40°26′30″N, 80°00′00″W 
Valtio:  Yhdysvallat
Osavaltio:  Pennsylvania
Piirikunta:  Allegheny
Väkiluku (1900):  129 896
Infobox OKVirheellinen NIMI-arvo: 
Allegheny City oli kaupunki Yhdysvalloissa Pennsylvanian osavaltiossa. Alleghenyn kaupunki lakkasi olemasta, kun Alleghenyjoen toisella puolella sijaitseva Pittsburghin kaupunki liitti sen itseensä vuonna 1907.
Alleghenyn kunta perustettiin vuonna 1828, ja siitä tuli kaupunki vuonna 1840. Kaupungin teollistuessa se toteutti useita kuntaliitoksia viereisten kuntien kanssa, kuten teki myös viereinen kaupunki Pittsburgh. Vuonna 1906 Pennsylvaniassa säädettiin laki, jonka mukaan kuntaliitokseen riitti se, että enemmistö molempien kuntien yhteenlasketuista äänistä hyväksyi kuntien yhdistymisen. Suurin osa Alleghenyn asukkaista vastusti kuntaliitosta, mutta väkirikkaamman Pittsburghin asukkaat kannattivat sitä, minkä seurauksena kaupungit yhdistettiin. Yhdistyneen kaupungin nimeksi jäi Pittsburgh. Pittsburghista tuli kuntaliitoksen myötä Yhdysvaltojen kahdeksanneksi suurin kaupunki.
Kartta vuodelta 1898. Allegheny vasemmalla keltaisella ja Pittsburgh oikealla punaisella.
Alleghanyn piirikunta

Alleghanyn piirikunta on kahden Yhdysvaltojen piirikunnan nimi
Alleghanyn piirikunta, Pohjois-Carolina
Alleghanyn piirikunta, Virginia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alleghanyn piirikunta”, voi hakea sivunnimihaulla, laajalla sivunnimihaulla tai tekstihaulla.
Akrorenaalinen oireyhtymä

Akrorenaalinen oireyhtymä on tavallisesti satunnaisen geenimutaation aiheuttama oireyhtymä, joka useimmiten aiheuttaa kuolleena syntymisen tai pian syntymän jälkeen kuolemisen.
Akrorenaalisen oireyhtymän leimallisia piirteitä ovat epämuodostumat munuaisissa ja raajoissa sekä kehitysvammaisuus. Munuaiset tai sormia ja varpaita voi jopa puuttua.
Vuonna 1992 havaittiin peittyvästi periytyvä sairausmuoto. Tätä oli vuoteen 2004 mennessä todettu parikymmentä kertaa.
Arviolta 1 lapsi 20 000:sta syntyy akrorenaalisen oireyhtymän kanssa.
Akrosyanoosi

Akrosyanoosi tai kylmäkätisyys on pintaverenkierron häiriöstä johtuva raajojen kärkiosien, erityisesti sormien, varpaiden ja kynnenalusten pitkäaikainen sinerrys. Se ei vaadi hoitoa, mutta kylmien tilojen välttämistä suositellaan.
Akaan helluntaiseurakunta

| Akaan helluntaiseurakunta |
| --- | --- |

Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  1928
Puheenjohtaja:  Pentti Kapanen
Pääkirkko:  Asemantie 32 37800 Akaa
Aiheesta muualla
Sivusto
Infobox OKNimi-testi OK: 
Akaan helluntaiseurakunta on vuonna 1928 perustettu akaalainen helluntaiseurakunta. Seurakunnan pastori on Pentti Kapanen. Seurakunnan toimitilat sijaitsevat Akaan keskustassa Sairaalantiellä. Seurakunta kuuluu Suomen Helluntaikirkko -kirkkokuntaan.
Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi lapsi- ja nuorisotyö, kuoro, Seurakuntaviesti-lehti, vankilatyö sekä lähetystyö Ugandassa ja Laosissa. Akaan helluntaiseurakunnan yhteydessä toimii Royal Rangers-partiojärjestö.
Historia

Helluntaiherätys saapui Toijalaan 1920-luvulla. Toijalalainen Aarne Ylppö aloitti kokoustoiminnan Toijalassa rautatieläisten tuvalla. Vuonna 1920 Toijalassa vierailivat saarnaajat Eino Heinonen ja Eino Jussila. Vuonna 1921 Ylppö sai toimen Konnunsuon vankilanopettajana ja työtä Toijalassa jatkoi Yrjö Heinonen Ensimmäinen kastejuhla pidettiin vuonna 1921.Seurakunta perustettiin Toijalaan 15. tammikuuta 1928. Seurakunta on näin ollen yksi vanhimmista suomalaisista helluntaiseurakunnista.
Vuonna 1979 Toijalan ja Hyvinkään seurakunnat lähettivät Rauni Jääskeläisen Intiaan. Vuonna 2017 Toijalan helluntaiseurakunta liittyi Suomen Helluntaikirkko-kirkkokuntaan. Nykyisin seurakunta toimii nimellä Akaan helluntaiseurakunta.
Rukoushuone

Sotien jälkeen seurakunnan jäsenmäärä kasvoi ja ajatus oman rukoushuoneen rakentamisesta sai alkunsa. Rukoushuone rakennettiin vuosina 1950–1951 Aarne Ylpön lahjoittamalle Tienristi-tontille. Rukoushuone vihittiin käyttöön 15. heinäkuuta 1951. Rukoushuonetta on saneerattu vuosien varrella useaan otteeseen.
Saarnaajat

Saarnaajina ja pastoreina Toijalan helluntaiseurakunnassa saarnaaajina ja pastoreina ovat toimineet ovat toimineet ennen sotia Väinö Saukkonen ja sotien jälkeen Jaakko Heinonen, Kaarlo Toivio, Toivo Viitala, Uuno Laakso, Erkki Jääskeläinen, Sakari Närhi, Pentti Haapaniemi, Esa Tasanen, Jouko Koski, Reino Tanner, Harri Johansson ja Juhani Kolehmainen.
Alma Forstén (jalkapalloilija)

Alma Forstén (s. 6. heinäkuuta 2001) on suomalainen jalkapalloilija, pelipaikaltaan keskikenttäpelaaja. Hän pelasi Jyväskylän Pallokerhossa ensimmäisen liigaottelunsa toukokuussa 2018. Seuraavalla kaudella hän sai jo enemmän peliaikaa, ja ennen kauden 2021 alkua hän on pelannut JyPK:n joukkueessa kaikkiaan 30 liigaottelua ja tehnyt niissä kaksi maalia, elokuussa 2020 Helsingin Jalkapalloklubia ja syyskuussa 2020 Turun Palloseuraa vastaan.
Alomantia

Alomantia tarkoittaa suolan avulla ennustamista. Suolan avulla ennustamiseen sanotaan olevan kaksi tapaa. Suolaa voidaan heittää tuleen, jonka jälkeen tehdään ennustuksia siitä nousevan savun kuvioista. Voidaan myös heittää suolaa tasaiselle pinnalle ja tehdä tulkinta syntyneestä kuviosta.
Alan Budikusuma

| Mitalit | Mitalit | Mitalit |  |
| --- | --- | --- | --- |
|  Alan Budikusuma |  Alan Budikusuma |  Alan Budikusuma |  |
Maa:   Indonesia
Miesten sulkapallo
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | Kaksinpeli |  |
Alexander Alan Budikusuma Wiratama (s. 29. maaliskuuta 1968 Surabaya) on indonesialainen sulkapalloilija, joka voitti kultaa vuoden 1992 kesäolympialaisissa Barcelonassa.
Budikusuma on naimisissa toisen sulkapalloilijan, samojen olympialaisten kultamitalisti Susi Susantin kanssa.
Alojz Tkáč

Alojz vuonna 2019.

Alojz Tkáč (2. maaliskuuta 1934 Ohradzany – 23. toukokuuta 2023 Košice) oli slovakialainen roomalaiskatolinen arkkipiispa. Hänet vihittiin papiksi Košicen hiippakuntaan 25. kesäkuuta 1961 ja nimitettiin sen piispaksi 14. helmikuuta 1990. Piispaksi vihkiminen seurasi 17. maaliskuuta. Pääkonsekraattorina toimi Jozef Tomko, jota avustivat Ján Sokol ja Ján Chryzostom Korec.
31. maaliskuuta 1995 Tkáč sai nimityksen Košicen arkkipiispaksi, jona hän toimi, kunnes jäi eläkkeelle 4. kesäkuuta 2010.
Aldabrachelys gigantea hololissa

| Aldabrachelys gigantea hololissa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Maakilpikonnat Testudinidae
Suku::  Aldabrachelys
Laji::  Aldabranjättiläiskilpikonna gigantea
Alalaji::  hololissa
Kolmiosainen nimi
 Aldabrachelys gigantea hololissa  (Günther, 1877) 
Synonyymit
 Dipsocheys hololissa (Günther, 1877) 
Katso myös
   Aldabrachelys gigantea hololissa Wikispeciesissä   Aldabrachelys gigantea hololissa Commonsissa 
Infobox OKNimi-testi OK: 
Aldabrachelys gigantea hololissa on luonnosta hävinnyt aldabranjättiläiskilpikonnan alalaji. Se asutti ennen Seychellien kiviperäisiä saaria, joilla se laidunsi marskimaiden ja purojen reunoja. Aldabrachelys gigantea hololissa oli varsin yleinen, kunnes 1600-luvulla saarille saapuvat tutkimusmatkailijat ja uudisraivaajat alkoivat viedä pois ja tappaa massoittain kilpikonnia. Nykyisin ainoat tunnetut yksilöt elävät vankeudessa.
Koko ja ulkonäkö

Uroksen kilpi on noin 100 senttiä pitkä, naaraan noin 80 senttiä. Suurimman painon saavuttanut Aldabrachelys gigantea hololissa -yksilö painoi 254 kiloa. Yleisväritys on tumma.[lähde? ]
Lisääntyminen

Parittelun jälkeen naaras munii 9–25 munaa, jotka kuoriutuvat 120–130 päivän kuluttua. Munat ovat 6–7 sentin pituisia. Kilpikonnat saavuttavat sukukypsyyden 20–25 vuoden iässä.[lähde? ]
Katoaminen ja uudelleenlöytyminen

Aldabrachelys gigantea hololissan kanta oli 1600-luvulta alkaen ollut vähenemässä, sillä tutkimusmatkailijat ja uudisraivaajat veivät pois ja tappoivat joukoittain kilpikonnia. 1840-luvulla laji oli kadonnut luonnosta ja sen oletettiin kuolleen sukupuuttoon. Kuitenkin 1990-luvulla huomattiin, että kahdeksan Seychelleillä vankeudessa pidettyä kilpikonnaa edustivat tosiasiassa sukupuuttoon kuolleena pidettyä alalajia Aldabrachelys gigantea hololissa. Kilpikonnia varten tehtiin lisääntymisohjelma, joka tuotti hyvää tulosta. Vuonna 2009 sen ansiosta oli syntynyt jo 140 uutta Aldabrachelys gigantea hololissa -alalajin poikasta. Myöhemmin samanlaisia muodoltaan poikkeavia jättiläiskilpikonnia on löydetty myös muista eläintarhoista ympäri maailman.
Alleghenyvuoret

Appalakkien vuorijonoja.
Alleghenyvuoret on vuoristo Pohjois-Amerikan itäosassa. Se on osa Appalakkeja, ja ulottuu Pennsylvanian, Marylandin ja Länsi-Virginian osavaltioihin. Länsi-Virginian puolella Alleghenyvuorten rinteillä kasvaa pihlaja, punakuusi (Picea rubens) ja palsamipihta (Abies balsamea), jotka muuten ovat paljon pohjoisempia lajeja.
Alleghenyvuorten huippuja:
Spruce Knob (1 482 m)
Thorny Flat (1 475 m)
Bald Knob (1 475 m)
Mont Porte Crayon (1 454 m)
Red Spruce Knob (1 433 m)
Mace Knob (1 429 m)
Red Lick Mountain (1 428 m)
Beech Flat Knob (1 427 m)
Aiheesta muualla

Kuvia tai muita tiedostoja aiheesta Alleghenyvuoret Wikimedia Commonsissa
Alexis Bœuf

| Mitalit | Mitalit | Mitalit |  |
| --- | --- | --- | --- |
|  Alexis Bœuf |  Alexis Bœuf |  Alexis Bœuf |  |
Maa:   Ranska
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Hopeaa | Ruhpolding 2012 | viesti |  |
|  Hopeaa | Nové Město 2013 | viesti |  |
|  Hopeaa | Nové Město 2013 | sekaviesti |  |
|  Pronssia | Hanti-Mansijsk 2011 | Sekaviesti |  |
Alexis Bœuf (s. 4. maaliskuuta 1986 Chambéry) on ranskalainen uransa lopettanut ampumahiihtäjä.
Bœuf kilpaili maailmancupissa vuodesta 2008 lähtien. Hän voitti yhden osakilpailun, Presque Islen takaa-ajon kaudella 2010–2011. Bœuf osallistui MM-kisoihin ensimmäistä kertaa vuonna 2011 ja voitti yhden mitalin, pronssia sekaviestistä. Ruhpoldingin MM-kilpailuissa 2012 hän sai hopeaa miesten viestissä. Lisäksi hän sijoittui sprintissä yhdeksänneksi. Nové Měston MM-kilpailuissa 2013 hän sai hopeaa sekä miesten viestissä että sekaviestissä, oli kuudes sprintissä ja kahdeksas takaa-ajossa.
Bœuf kilpaili myös maastohiihdossa. Hän sijoittui Oslon MM-kilpailujen 2011 sprintissä 35:nneksi. Davosin maailmancup-sprintissä joulukuussa 2010 hän oli 20:s.
Bœuf lopetti uransa kauden 2014-2015 Hochfilzenin pikakilpailun jälkeen.
Allegheny (joki)

| Allegheny |
| --- | --- |
 Allegheny Freeportissa.
Alkulähde:  Cobb Hill,
Laskupaikka:  Ohiojoki
Maat:  Yhdysvallat
Pituus:  523 km
Alkulähteen korkeus:  759 m
Virtaama:  559 m³/s
Valuma-alue:  30 000 km²
Alleghenyjoki (kirjoitetaan myös Allegany) on Ohiojoen tärkeä sivujoki, joka virtaa Yhdysvalloissa New Yorkin ja Pennsylvanian osavaltioissa. Se on 523 kilometriä pitkä. Alleghenyn laakso on Yhdysvaltojen tärkeintä fossiilisten polttoaineiden varantoaluetta: siellä on hiiltä, öljyä ja maakaasua.
Allegheny ja sen valuma-alue
Aiheesta muualla

Kuvia tai muita tiedostoja aiheesta Allegheny (joki) Wikimedia Commonsissa
Alleghenyn laakio

Alleghenyn laakio. Jääkaudella jäätikkö on tasoittanut maastoa harmaan viivan pohjoispuolella.
Alleghenyn laakio eli Appalakkien laakio on kumpuileva ylänköalue, joka käsittää Appalakkien länsiosan. Se ulottuu Mohawk-joen laaksosta New Yorkin osavaltiossa lounaaseen Cumberlandin laakioon rajalle Länsi-Virginian eteläosissa. Sen maasto viettää pääosin luoteeseen, mutta joet rajaavat siitä vuoriketjuja kuten Catskillvuoret ja Alleghenyvuoret. Alueen eteläosa kuuluu Ohiojoen valuma-alueeseen, kun taas pohjoisosa jakautuu Alleghenyn, Delawaren ja Susquehannan valuma-alueisiin. Pohjoisin osa on jääkauden jäljiltä pyöreämuotoisesti kumpuilevaa, kun taas eteläisemmässä osassa rinteet ovat jyrkempiä ja maisemat jylhempiä.
Alueen taloudellinen merkitys perustuu kivihiili-, öljy- ja maakaasuvaroihin.
Aiheesta muualla

Kuvia tai muita tiedostoja aiheesta Alleghenyn laakio Wikimedia Commonsissa
Alþingishúsið

Islannin parlamenttitalo.
Alþingishúsið on Islannin pääkaupungissa Reykjavíkissä sijaitseva rakennus, jossa kokoontuu Islannin parlamentti eli Allting. Se on rakennettu vuosina 1880–1881, ja sen suunnitteli tanskalainen arkkitehti Ferdinand Meldahl.
Parlamenttitalon puutarha eteläiseltä puolelta.
Rakennuksessa on myös sijainnut Islannin kansalliskirjasto ja kansallisgalleria. Vuosina 1911–1940 sen ensimmäistä kerrosta käytti Islannin yliopisto, ja Islannin presidentin toimisto sijaitsi rakennuksessa vuoteen 1973 saakka.
Wikimedia Commonsissa on kuvia tai muita tiedostoja aiheesta .
Alexis Chantraine

Alexis Chantraine (16. maaliskuuta 1901 Bressoux, Belgia – 24. huhtikuuta 1987) oli belgialainen jalkapalloilija, pelipaikaltaan keskikenttäpelaaja.
Chantraine edusti koko ammattilaisuransa RFC Liègeä vuodet 1919–1928. Hän osallistui Belgian A-maajoukkueen kanssa vuoden 1930 maailmanmestaruuskilpailuihin.
Alípio de Miranda Ribeiro

Alipio de Miranda Ribeiro
Alípio de Miranda Ribeiro (1874 Rio Preto, Minas Gerais – 8. tammikuuta 1939 Rio de Janeiro) oli brasilialainen eläintieteilijä.
Ribeiro toimi Rio de Janeiron kansallismuseossa (Museu Nacional) vuodesta 1894, ensin assistenttina ja myöhemmin eläintieteen professorina. Hän oli perustamassa Brasilian Tiedeseuraa (Sociedade Brasileira de Ciências). Hänet äänestettiin Brasilian Tiedeakatemian jäseneksi 1917.
Ribeiro retkeili ja keräsi näytteitä kaikkialta Brasialiasta. Hän oli tuottelias kirjoittaja ja hänen eläintieteellisiä kirjoituksiaan julkaistiin yli 150 kappaletta.
Ribeiro kuvaili ja nimesi suuren määrän uusia eläinlajeja, etenkin kaloja. Linnuista hän kuvaili muun muassa punaposkiaratin (Pyrrhura pfrimeri) ja ruso-ohjasnäpsijän (Hemitriccus obsoletus).
Air Iceland

| Air Iceland |
| --- | --- |
 IATA: NY  –  ICAO: FXI 
Kutsukoodi:  Faxi
Lakkautettu:  2021
Laivaston koko:  10
Kohteiden määrä:  15
Kotipaikka:   Reykjavík, Islanti
Air Iceland Fokker 50
Air Icelandin Islannin lentojen reittikartta
Air Iceland Connect (isl. Flugfélag Íslands) oli islantilainen lentoyhtiö, joka lensi erityisesti Islannin sisäisiä lentoja. Se lensi historiansa aikana myös kansainvälisiä lentoja muun muassa Grönlantiin, Färsaarille ja Iso-Britanniaan.
Icelandair Group, johon yhtiö kuului, sulautti Air Iceland Connectin täysin Icelandairiin vuonna 2021.
Kohteet

Kotimaan lennot:
Akureyri
Egilsstaðir
Grímsey )
Ísafjörður
Keflavík
Reykjavík
Ulkomaan lennot :
Färsaaret (Tanska)
Sørvágur
Grönlanti (Tanska)
Narsarsuaq
Nuuk
Laivasto

Bombardier Dash 8-106 (2 kpl)
Fokker 50 (6 kpl)
Al Kuwait SC

Al Kuwait Sports Club (arab. الكويت‎) on kuwaitilainen jalkapalloseura, joka perustettiin vuonna 1960. Sen kotistadion on Al Kuwait Sports Club Stadium, joka sijaitsee Al Kuwaitissa.
Saavutukset

Kuwaitin valioliiga (19): 1965, 1968, 1972, 1974, 1977, 1979, 2001, 2006, 2007, 2008, 2013, 2015, 2017, 2018, 2019, 2020, 2022, 2023, 2024
Kuwaitin Emir Cup (11): 1976, 1977, 1978, 1980, 1985, 1987, 1988, 2002, 2009, 2014, 2016
Kuwaitin Crown Prince Cup (5): 1994, 2003, 2008, 2010, 2011
Kuwaitin Super Cup (4): 2010, 2015, 2016, 2017
Al Kurafi Cup: 2005
AFC Cup (3): 2009, 2012, 2013
Tunnettuja entisiä pelaajia

Bashar Abdullah
Abdulaziz Al-Anberi
Ahmed Al-Tarabilsi
Ziad Jaziri
André Macanga
Aiheesta muualla

Virallinen kotisivu (Arkistoitu – Internet Archive) (arabiaksi)
Alan Brooke

| Alan Francis Brooke |
| --- | --- |
 Alan Brooke vuonna 1942 työhuoneessaan.
Henkilötiedot
Syntynyt: 23. heinäkuuta 1883 Bagnères-de-Bigorre, Ranska
Kuollut: 17. kesäkuuta 1963 Hartley Wintney, Hampshire
Arvonimi: Sir ja lordi
Sotilashenkilö
Palvelusmaa(t):  Iso-Britannia
Palvelusvuodet:  1902-1946
Komentajuudet:  Kotijoukot Pääesikunta
Taistelut ja sodat:  I maailmansota II maailmansota
Sotilasarvo:  sotamarsalkka
Kunniamerkit:  KG GCB OM GCVO DSO kahdesti
Alan Francis Brooke, Alanbrooken ensimmäinen varakreivi (23. heinäkuuta 1883 Bagnères-de-Bigorre, Ranska – 17. kesäkuuta 1963 Hartley Wintney, Hampshire) oli brittiläinen sotamarsalkka, joka toimi Britannian pääesikunnan päällikkönä toisen maailmansodan aikana 1941–1946.
Brooke kävi koulunsa Ranskassa ja suoritti Woolwichin kuninkaallisen sotilasakatemian Englannissa. Ensimmäisen maailmansodan aikana hän palveli tykistössä ja maailmansotien välisenä aikana pääesikunnassa. Vuosina 1936–1937 hän oli sotaministeriössä sotilaskoulutusosaston johtajana. Toisen maailmansodan alussa Brooke toimi toisen armeijakunnan komentajana Ranskassa. Saksalaisten hyökättyä hän vastasi 26. toukokuuta – 4. kesäkuuta 1940 mantereelta perääntyvien brittijoukkojen suojaamisesta Dunkerquen evakuoinnin yhteydessä. Heinäkuusta 1940 joulukuuhun 1941 Brooke toimi kotijoukkojen komentajana, minkä jälkeen pääministeri Winston Churchill järjesti hänet pääesikunnan päälliköksi. Hän toimi myös liittoutuneiden esikuntapäälliköiden komitean puheenjohtajana ja vaikutti merkittävästi liittoutuneiden strategian sodan aikana. Brooke tunnustettiin myös taitavaksi rintamakomentajaksi, vaikkakaan hänelle ei enää annettu merkittäviä komentajantehtäviä sodan aikana.
Brookesta tehtiin vuonna 1945 paroni Alanbrooke of Brookeborough ja seuraavana vuonna varakreivi Alanbrooke of Brookeborough. Sodan jälkeen Brooke herätti huomiota julkaisemalla otteita sota-aikaisista päiväkirjoistaan, sillä niissä arvosteltiin amerikkalaisten strategiaa ja varsinkin kenraali Dwight Eisenhowerin toimintaa komentajana. Päiväkirjat julkaistiin kokonaisuudessaan vuonna 2001.
Aiheesta muualla

Kuvia tai muita tiedostoja aiheesta Alan Brooke Wikimedia Commonsissa
Alan Bennett

| Alan Bennett |
| --- | --- |
 Alan Bennett vuonna 1973.
Henkilötiedot
Syntynyt: 9. toukokuuta 1934 (ikä 90) Armley, Leeds, Englanti
Ammatti:  kirjailija, näyttelijä
Puoliso:  Rupert Thomas
Muut tiedot
Aktiivisena:  1960–
Alan Bennett (s. 9. toukokuuta 1934) on englantilainen näytelmäkirjailija, käsikirjoittaja, näyttelijä ja kirjailija. Hän syntyi Leedsissä ja opiskeli Oxfordin yliopistossa historiaa sekä näyttelemistä. Hän jäi yliopistoon opettamaan ja tutkimaan keskiajan historiaa usean vuoden ajan. Hänen saavutti nopeasti mainetta tehtyään satiirisen Beyond the Fringe -revyyn yhdessä Dudley Mooren, Jonathan Millerin ja Peter Cookin kanssa vuonna 1960. Hän jätti yliopiston ja siirtyi kirjoittamaan kokopäiväisesti. Bennettin ensimmäinen näytelmä, Forty Years On, sai ensi iltansa vuonna 1968.
Bennettin tunnettuja töitä ovat muun muassa historiallinen näytelmä Madness of George III (1991) ja siitä tehty elokuva Hullu kuningas (1994), omaelämäkerrallinen näytelmä The Lady in the Van (1999) ja sen pohjalta tehty samanniminen elokuva (2015), sarja televisiomonologeja nimeltään Talking Heads sekä näytelmä The History Boys (2005) ja sen elokuvasovitus Wild Generation (2006). Hän on myös lukenut suosittuja äänikirjoja.
Bennettiltä on suomennettu yksi kirja, pienoisromaani Epätavallinen lukija (2007).
Aiheesta muualla

Alan Bennett Elonetissä.
Düsseldorf

| Düsseldorf |
| --- | --- |

 vaakuna
 Düsseldorf
 Koordinaatit: 51°13′N, 06°47′E 
Valtio:  Saksa
Osavaltio:  Nordrhein-Westfalen
Hallintopiiri:  Düsseldorf
Piirikunta:  kaupunkipiiri
Hallinto:  
 – Pormestari:  Stephan Keller (CDU)
Pinta-ala:  
 – Kokonaispinta-ala:  216,6 km²
Korkeus:  38 m
Väkiluku (31.12.2022):  655 717
 – Väestötiheys:  3027 as./km²
 
 www.duesseldorf.de  
Infobox OKVirheellinen NIMI-arvo: 
Düsseldorf on Saksan Nordrhein-Westfalenin osavaltion pääkaupunki. Kaupungissa asui vuoden 2023 lopussa yli 655 000 asukasta. Kaupunkia ympäröivällä Rheinlandin metropolialueella oli 8,7 miljoonaa asukasta vuonna 2019. Düsseldorf sijaitsee varsinaisen Ruhrin alueen ulkopuolella, mutta on silti merkittävä teollisuuskeskus.
Maantiede

Düsseldorf sijaitsee Rein-joen varrella noin 30 kilometriä Kölnistä luoteeseen. Sen pinta-ala on 216,6 neliökilometriä, josta 18,3 % on asuinalueita, 15,6 % liikennealueita, 7,3 % vesialueita, 9,4 % viheralueita ja 35,0 % maa- ja metsätalousalueita..
Düsseldorf muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista.
Maantiede > Osa-alueet

Düsseldorf on jaettu kymmeneen osa-alueeseen (saks. Bezirk), jotka on jaettu 49 kaupunginosaan (saks. Stadtteile). Osa-alueet kaupunginosineen ovat:
Osa-alue 1: Altstadt, Carlstadt, Derendorf, Golzheim, Pempelfort, Stadtmitte
Osa-alue 2: Düsseltal, Flingern-Nord, Flingern-Süd
Osa-alue 3: Bilk, Flehe, Friedrichstadt, Hafen, Hamm, Oberbilk, Unterbilk, Volmerswerth
Osa-alue 4: Heerdt, Lörick, Niederkassel, Oberkassel
Osa-alue 5: Angermund, Kaiserswerth, Kalkum, Lohausen, Stockum, Wittlaer
Osa-alue 6: Lichtenbroich, Mörsenbroich, Rath, Unterrath
Osa-alue 7: Gerresheim, Grafenberg, Hubbelrath, Ludenberg
Osa-alue 8: Eller, Lierenfeld, Unterbach, Vennhausen
Osa-alue 9: Benrath, Hassels, Himmelgeist, Holthausen, Itter, Reisholz, Urdenbach, Wersten
Osa-alue 10: Garath, Hellerhof